ЖББ М.П.Русаков атындағы №2 санаторлық мектеп-интернаты КММ Қазақстан Республикасы Президенті-Елбасы Н.Ә.Назарбаев 5 қазан 2018 жылғы «Қазақстандықтардың әл-ауқатының өсуі: табыс пен тұрмыс сапасын арттыру» атты Қазақстан Халқына арнаған Жолдауын талдау және насихаттауға арналған ата-аналар жиналысының

**Х А Т Т А М А С Ы № 2**

Күні: 22.10.2018  
Қатысқан ата-аналар саны -80  
КҮН ТӘРТІБІНДЕ:  
1. Қазақстан Республикасының Президенті – Елбасы Н.Ә.Назарбаев 5 қазан 2018 жылғы «Қазақстандықтардың әл-ауқатының өсуі: табыс пен тұрмыс сапасын арттыру» атты Қазақстан Халқына арнаған Жолдауы  
  
**Тыңдалды:**  
1. Баяндамашы тарих пәнінің мұғалімі – жолдаудың өзекті білім саласына қатысты тізбектерін баяндап өтті. Айдос Жанатұлы өз сөзінде елбасының Қазақстандықтардың әл-ауқатының өсуі басты басымдыққа айналуға тиіс екенін, 5 жыл ішінде білім, ғылым, денсаулық сақтау салаларына барлық көздерден жұмсалатын қаражатты ішкі жалпы өнімнің 10 пайызына жеткізу керектігін, мектепке дейінгі білім беру сапасын түбегейлі жақсару қажеттігін айтып кетті. Елбасының жолдауына негізінде Назарбаев зияткерлік мектептерінің оқыту жүйесі барлық мемлекеттік мектептер үшін бірыңғай стандарт болуға тиіс екенін, орта мектептердің өзінде балаларды мейілінше сұранысқа ие мамандыққа бейімдеу керек екенін, мектеп психологының жұмысы күшейтілетіні, басқа да дәйекті шаралар жүзеге асырылатыны жөнінде айтылып өтілді. Айдос Жанатұлы өз сөзін елбасының халқымыздың бақуатты өмір сүруі және еліміздің озық дамыған 30 елдің қатарына қосылуы – Тәуелсіз мемлекетіміздің мәңгілік мұраты, бірлігіміз мызғымаса, ынтымағымыз ыдырамаса, біз үшін алынбайтын асу, бағынбайтын белес болмайды деген сөздерімен аяқтады.   
  
**Шешімі:**  
Жолдауды ата-аналар қауымына талдау, насихаттау жұмыстары жалғастырылсын.

**Жиналыс төрайымы** Сейтимбетова А.И.  
**Хатшы**  Сатвалдинова С.Р.